Yuki Tsunoda
Jukis Cunoda (jap. 角田 裕毅; g. 2000 m. gegužės 11 d., Sagamiharoje, Japonijoje) – Formulės 1 lenktynininkas, nuo 2024 m. atstovaujantis „RB“ komandai. Japonas savo sportinę karjerą pradėjo 2010 m. kartingų čempionatuose. 2016 m. japoną pradėjo remti Honda kompanija ir jis pradėjo lenktyniauti Formulės 4 šalies pirmenybėse. Vėliau Y. Tsunoda lenktyniavo Toyota Racing, Formulės 3, „Euroformula Open“ čempionatuose. 2018 m. jis nugalėjo Japonijos Formulės 4 čempionate. 2020 m. Formulės 2 čempionate per 24 lenktynes japonas pelnė 3 pergales ir sezoną baigė 3 vietoje. Iš karto po šio sezono jis buvo pakviestas į Formulės 1 ekipą „Scuderia AlphaTauri“.